Saksan poliisien ammattiliiton johtajan mukaan siirtolaistulvan käsittely sitoo kaikki poliisin resurssit.

– Nyt kasvavat paineet, ja järjestelmä uhkaa jo romahtaa, poliisien ammattiliiton puheenjohtaja Rainer Wendt sanoo Die Weltin haastattelussa.

Syynä on se, että turvapaikanhakijoiden vyöry vie kaikki resurssit.

Wendtin mukaan poliisi ei kykene enää suoriutumaan esimerkiksi liikenteen valvonnasta.

– Yksi tehtävistä, joita meidän on pakko lyödä laimin. Se on osittain jätetty kokonaan hoitamatta.

– Liikennekuolemien määrä lisääntyy, Wendt kertoo.

Mielenosoituksille ei voi enää antaa lupia, koska poliiseja ei riitä valvomaan niitä. Myöskään jalkapallo-otteluiden valvontaan ei riitä resursseja. Murtoja ei ole mahdollista selvittää.

Saksalaispoliisit tekevät 12-tuntisia päiviä ja joutuvat työskentelemään viikonloppuisin. Wendtin mukaan poliisien perheitä uhkaa hajoaminen.

– Olen sanonut sen henkilökohtaisesti liittokanslerille [Angela Merkelille]: Emme voi olla samaan aikaan kahdessa eri paikassa, Wendt sanoo.